**Բարի գալուստ կամ Հարևանների մուտքն արգելված է** (անգլ.՝ Deck the Halls), կինոկատակերգություն նկարահանված ԱՄՆ-ում 2006 թվականին։ Ընտանեկան կատակերգություն է խանդի, չար հարևանների, տան գեղագիտական ձևափոխումների ու Սուրբծննդյան հանգստի ու արձակուրդների մասին։ Գլխավոր դերերում են Դենի Դե Վիտոն և Մեթյու Բրոդերիկը։

Սյուժե
------

Ընտանիքը տեղափոխվում է հյուսիսամերիկյան փոքրիկ ու խաղաղ քաղաքը Սուրբ Ծննդի նախատոնակին՝ փափագելով անցկացնել խաղաղ ու հանգիստ կյանք։ Հայր Սթիվը Ծննդյան տոների կապակցությամբ ցանկանում է ամուր հիմքերի վրա դնել ընտանեկան միասնությունը, հատկապես երեխաներին ավելի սերտացնել միմյանց հետ։ Սակայն պլանները ձախողվում են այն բանից հետո, երբ հայտնվում է Բադի Հոլը։ Վերջինս նույնպես ընտանյոք հանդերձ տեղափոխվում է այդտեղ։ Հարևանները ծանոթանում են ու սկզբնականում բարիդրացիական է նրանց հարաբերությունները։ Բայց այն բանից հետո, երբ Բադիի աղջիկը համակարգչով ցուցադրեց տիեզերքից կատարված երկու տան լուսանկարները՝ ամեն ինչ խառնվեց իրար։ Բանը նրանում էր, որ հարևանի տունն ավելի մեծ էր, քան իրենցը։ Դրա պատճառով որոշեցին ամբողջ տունը զարդարել շղթաներով ու դրասանգներով, որպեսզի այն առավել ակնբախ դառնա։ Սակայն Սթիվին դա դուր չի գալիս, քանի որ Բադին աղմկում է, գողանում է էլեկտրականությունը տան լուսավորման համար, ինչպես նաև ամեն գիշեր ցուցադրում է լուսային շոու, որը, բնականաբար, խանգարում է Սթիվին։

Նոր հարևանը Սթիվի հակապատկերն է։ Նա մեծ պլաններով ինդիվիդուալիստ է և այդ պլաններն ամեն գնով պետք է իրականանան։ Հետզհետե սա հանգեցնում է ընտանիքների միջև պայքարի, մինչդեռ այս պայքարին միայն հայրերն են մասնակցում, իսկ ընտանիքի մյուս անդամները գտնում են ընդհանուր լեզու և բարեկամանում են։

Բեդիի վերջին երազանքն է զարդարել իր տունը ամենապայծառը հրավառության աշխարհում, որի արդյունքում իր տունը տեսանելի կլիներ անգամ տիեզերքից։ Սթիվի կյանքը դառնալու է իսկական մղձավանջ և նա ամեն գնով փորձելու է խանգարել Բադիին իր խելահեղ մտահղացումներում։

Դերերում
--------

| Դերասան | Դեր |
| --- | --- |
| Դենի Դե Վիտո | Բադի Հոլ |
| Մեթյու Բրոդերիկ | Սթիվ Ֆինչ |
| Քրիստեն Դեյվիս | Քելի Ֆինչ՝ Սթիվի կինը |
| Քրիստին Չենովետ | Թիա Հոլ՝ Բադիի կինը |
| Ալիյա Շոկատ | Մեդիսոն Ֆինչ՝ Սթիվի դուստրը |
| Դիլան Բլու | Քարտեր՝ Սթիվի որդին |
| Քելի Էլդրիջ | Բադիի դուստրը |
| Սաբրինա Էլդրիջ | Էմիլի՝ Բադիի դուստրը |
| Խորխե Գարսիա | Ուոլես՝ չմշկավազքի մեկնաբան |
| Քել Պեն | Ամիթ Սաիդ՝ համակարգչային արբանյակային կենտրոնի մասնագետ |
| Ջիլիան Վիգմեն | Գերտա |
| Ռայման Դեվլին | Բոբ Մյուրեյ |
| Շոն Օ’ Բրայան | մայոր՝ Յանգ |
| Սուչին Պակ | լուրերի հաղորդավար |
| Ջեկի Բառոուզ | միսիս Ռոուս |
| Հարի Չոկ | շերիֆ Դեյվ |
| Նիկոլա Պելտց | Մաքենզի |
| Զաք Սանտյագո | հրավառության պարագաների վաճառող |
| Քորի Մոնտեյտ | Madison's Date |
|

Հետաքրքիր փաստեր
----------------

* Ֆիլմի վերջում մարդկանց ամբոխը երգում է "O holy night" երգը՝ կաթոլիկների ամենահայտնի Սուրբծննդյան երգերից մեկը, որը մանկական խմբերգի կատարմամաբ հնչում է նաև "Տանը միայնակ" ֆիլմում։

Ծանոթագրություններ
------------------

1. 1 2
2. 1 2 3 4
3. 1 2
4. 1 2
5. 1 2 3 4
6. 1 2 3 4 5 6 7

Արտաքին հղումներ
----------------

* «Բարի գալուստ կամ Հարևանների մուտքն արգելված է»(անգլ.) ֆիլմը Internet Movie Database կայքում
* Ֆիլմի նկարագրությունը Film.ru Արխիվացված 2011-07-06 Wayback Machine կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |